Diari Oficial de la Generalitat Valenciana


Sumari del DOGV 7045, del 13-06-2013 (2013/6095)

RESOLUCIÓ de 31 de maig de 2013, del rector de la Universitat Politècnica de València, per la qual s'efectua delegació de competència i de signatura en determinats òrgans unipersonals.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7045

Data del DOGV
:   13-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/6095


Data del document
:   31-05-2013

Organisme emissor
:   Universitat Politècnica de València

Tipus de document
:   Resolució

RESOLUCIÓ de 31 de maig de 2013, del rector de la Universitat Politècnica de València, per la qual s'efectua delegació de competència i de signatura en determinats òrgans unipersonals. [2013/6095]  
L'article 53 dels Estatuts de la Universitat Politècnica de València determina les competències que s'atribueixen al rector com a màxima autoritat acadèmica i de representació de la Universitat.  
Amb motiu del nomenament de rector realitzat pel Consell, després de la celebració de les eleccions del dia 8 de maig de 2013, s'ha produït un canvi en l'estructura orgànica i funcional dels òrgans de govern unipersonals d'àmbit general de la Universitat que fan necessari el canvi de la delegació de competències i de signatura existents fins aquest moment amb l'objecte d'adequar-lo a la nova organització.  
  
L'activitat administrativa de la Universitat Politècnica de València comporta una concentració de funcions en la persona del seu rector que, amb la finalitat d'incrementar l'eficàcia en la gestió universitària i propiciar un acostament i una immediatesa superior entre els òrgans de decisió i els que coneixen dels diversos temes per raó de la matèria, sense minva tot això de les garanties jurídiques dels particulars, es considera necessari delegar determinades matèries i competències, entre aquestes la signatura de determinades resolucions i actes administratius, tot això sense perjudici del dret del titular de les competències d'avocar-les en qualsevol moment.  
Per tot això, fent ús de les facultats conferides en els articles 13 i 16 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 51 dels Estatuts d'aquesta Universitat i la resta de disposicions de general aplicació, aquest Rectorat ha resolt:  
  
Primer  
Delegar en els òrgans unipersonals següents de la Universitat Politècnica de València les competències i funcions que els Estatuts de la Universitat i la resta de legislació aplicable atribueix al rector en les matèries següents:  
a) En el vicerector d'Ordenació Acadèmica i Professorat, en l'àmbit del personal docent i investigador:  
- Llicències, permisos i vacances.  
- Convocatòries de formació de personal i admissió i resolució de permisos i llicències relacionades amb la formació.  
- Convocatòries i concessió d'ajudes a la formació.  
- Reconeixement de triennis i serveis previs.  
b) En la vicerectora de Responsabilitat Social i Cooperació, en l'àmbit del personal de la Universitat:  
- Convocatòries i concessió d'ajudes d'acció social.  
c) En la vicerectora d'Alumnat i Extensió Universitària, en l'àmbit de l'alumnat de la Universitat:  
- Convocatòries i concessió d'ajudes d'acció social.  
d) En el vicerector d'Investigació, Innovació i Transferència, en l'àmbit de les seues competències:  
- La participació de la Universitat Politècnica de València en convocatòries d'ajudes públiques a la I+D+i de qualsevol tipus i en qualsevol fase del procediment de concurs, adjudicació o execució que requereixen signatura electrònica del representant legal.  
- La subscripció d'acords i contractes d'I+D o de llicència de drets de propietat industrial o intel·lectual, que requereixen la signatura electrònica del representant legal.  
e) En el vicerector/director delegat del Gabinet del Rector:  
- Convocatòries d'intercanvis internacionals.  
- Admissió i resolució de permisos i llicències relacionades amb els intercanvis internacionals.   
f) En la cap del Servei de Recursos Humans, dins de l'àmbit del personal d'administració i serveis:  
- Llicències, permisos i vacances.  
- Convocatòries de formació de personal i admissió i resolució de permisos i llicències relacionades amb la formació.  
- Reconeixement de triennis i serveis previs.  
- Reconeixement de grau personal.  
g) L'autorització de la despesa, disposició de la despesa, liquidació del crèdit exigible i proposició de l'ordenació del pagament, en els òrgans unipersonals o responsables de les oficines gestores que determina les Normes de Funcionament del Pressupost de la Universitat de cada anualitat, amb excepció del Vicerectorat de Tecnologies de la Informació i de les Comunicacions.  
  
Segon  
Delegar la signatura en els òrgans unipersonals següents de la Universitat Politècnica de València de les resolucions i els actes administratius que els Estatuts de la Universitat i la resta de legislació aplicable atribueix al rector en les matèries següents, atenent els límits establits en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:  
  
a) En cadascun dels vicerectorats, en cadascun dels vicerectorats/direccions delegades, en el secretari general i en el gerent la signatura digital per a la presentació de sol·licituds i realització de tràmits via telemàtica en l'àmbit de competència seua.   
b) En la vicerectora d'Alumnat i Extensió Universitària, en l'àmbit de les seues competències:  
- Les resolucions i els actes administratius relacionats amb la gestió d'alumnat de cicles, grau i màster, excepte la resolució dels recursos administratius.  
- Resolucions de simultaneïtat d'estudis que afecten titulacions de la Universitat Politècnica de València presentades per alumnes procedents d'altres universitats.  
c) En el vicerector d'Investigació, Innovació i Transferència, en l'àmbit de les seues competències:  
- Les resolucions i els actes administratius sobre becaris de convenis i projectes d'I+D+i.  
- Els documents de cessió de dades dels becaris que participen en convenis, projectes i altres activitats d'I+D+i.  
- Els documents següents relacionats amb la presentació o participació de professors i investigadors de la Universitat en sol·licituds i concessions d'ajudes públiques a la investigació d'àmbit regional, nacional o internacional:  
· Projectes d'investigació, grups d'I+D+i, xarxes, organització de congressos, accions especials, ajudes a la transferència de tecnologies i ajudes a l'articulació del sistema ciència, tecnologia, empresa.  
· Infraestructura científica.  
· Beques de formació de personal investigador.  
· Recursos humans dedicats a la investigació: personal tècnic de suport, programa Ramón y Cajal, programa Juan de la Cierva i programa de tècnics d'investigació i transferència del Programa Nacional d'I+D+i i del Pla Valencià d'Investigació Científica, Desenvolupament Tecnològic i Innovació.  
· Beques postdoctorals.  
· Estades postdoctorals de professorat de la Universitat.  
· Estades d'investigadors invitats a la Universitat.  
· I qualsevol altra de contingut semblant.  
- Els documents següents que sol·licite l'organisme gestor amb la finalitat de fer el seguiment d'ajudes públiques a la investigació ja concedides, prèviament a la concessió o amb motiu de justificació:  
· Certificats d'incorporació de becaris.  
· Certificats d'incorporació de professors invitats i personal contractat.  
· Acceptació, no acceptació i/o al·legacions a les propostes de finançament de projectes, equipament científic o accions especials.  
  
· Informes de seguiment i informes de projectes.  
- Els convenis i contractes en matèria d'I+D+i la quantia dels quals és inferior a tres-cents mil euros.  
- Els contractes de llicència de drets de propietat industrial o intel·lectual.  
- Els acords de confidencialitat.  
d) En el vicerector d'Ordenació Acadèmica i Professorat, els contractes laborals temporals del personal docent i investigador.  
e) En la vicerectora dels Campus i Infraestructures, en l'àmbit de les seues competències:   
- La documentació administrativa per a l'execució dels contractes administratius d'obra, concessió d'obres públiques, gestió de serveis públics, subministrament i serveis.   
- Els contractes d'instal·lació de aparells, dispositius i sistemes de seguretat per a la vigilància dels campus amb les empreses que es troben inscrites en el Registre d'Empreses de Seguretat de la Direcció General de la Policia.  
f) En la vicerectora de Responsabilitat Social i Cooperació, en l'àmbit de les seues competències:  
- Els convenis de l'àmbit d'actuació d'Alumni UPV.  
g) En el vicerector/director delegat del Gabinet del Rector:  
- Els convenis d'intercanvi acadèmic en l'àmbit de programes internacionals d'intercanvi, així com les resolucions i els actes que se'n deriven.   
- La resolució d'ajudes per al personal i l'alumnat en l'àmbit de programes internacionals d'intercanvi.  
h) En el vicerector/director delegat d'Emprenedoria i Ocupació, en l'àmbit de les seues competències:  
- Els convenis de cooperació educativa per a la realització de pràctiques d'alumnes en empresa a Espanya i a l'estranger, així com les resolucions i els actes que se'n deriven.  
i) En els directors d'escola i degans de facultat, en l'àmbit de les seues competències, els certificats acreditatius de l'obtenció dels títols universitaris corresponents a ensenyaments impartits als centres respectius de la Universitat Politècnica de València.  
j) En els degans o directors de les estructures responsables de títol, les resolucions de simultaneïtat d'estudis entre titulacions de la Universitat Politècnica de València.  
k) En la directora de l'Escola Politècnica Superior d'Alcoi per a la signatura de tots els documents de gestió que es generen a través del programa informàtic e-Sidec o qualssevol altres relatius als cursos de formació per a l'ocupació que s'imparteixen a l'Escola Politècnica Superior d'Alcoi.  
l) En les direccions de servei dependents del Vicerectorat de les Tecnologies de la Informació i de les Comunicacions: Sistemes i Xarxes de Comunicació, Aplicacions, Biblioteca i Promoció i Normalització Lingüística per a la realització de despeses menors de subministraments i serveis.  
  
Tercer  
D'acord amb el que preveu l'article 14 de la Llei 30/1992, de Règim Jurídic de les Administracions Públiques i del Procediment Administratiu Comú, el rector pot avocar per a si el coneixement dels assumptes objecte de delegació, quan circumstàncies d'índole tècnica, econòmica, social, jurídica o territorial ho fan convenient.  
  
Quart  
En cas d'absència o malaltia del titular de l'òrgan en qui es delega la competència o la signatura, i fins que aquesta conclou, el rector és qui l'exerceix.  
  
Cinquè  
Revocació de delegació de competències i de signatures.  
U. Queden revocades expressament les delegacions realitzades en les resolucions següents:  
- Resolució de 22 de setembre de 2009 del rector de la Universitat Politècnica de València per la qual s'efectua delegació de competència i de signatura en determinats òrgans unipersonals d'aquesta universitat, publicada en el Diari Oficial de la Comunitat Valenciana número 6113, de 30 de setembre de 2009.  
- Resolució de 27 d'octubre de 2009 del rector per la qual s'efectua delegació de signatura dels contractes d'instal·lació d'aparells, dispositius i sistemes de seguretat per a la vigilància dels campus de la Universitat Politècnica de València.  
- Resolució de 25 de gener de 2010 del rector per la qual s'efectua delegació de signatura per a la realització de despeses inferiors a vint mil euros més l'impost del valor afegit dins de l'Àrea de Sistemes d'Informació i Comunicacions.  
- Resolució de 17 de juny de 2010 del rector per la qual s'efectua delegació de signatura de la documentació administrativa per a l'execució dels contractes administratius d'obra de la Universitat Politècnica de València.  
- Resolució de 14 d'abril de 2011 del rector per la qual s'efectua delegació de signatura per a la resolució de les sol·licituds de simultaneïtat d'estudis a la Universitat Politècnica de València.  
- Resolució de 19 d'abril de 2011 del rector per la qual s'efectua delegació de signatura per als contractes de préstec de béns mobles de l'Àrea Agromuseu de Vera de la Universitat Politècnica de València.  
  
- Resolució de 4 de maig de 2011 del rector per la qual s'efectua delegació de signatura dels certificats acreditatius de l'obtenció dels títols universitaris oficials corresponents a ensenyaments impartits als centres respectius en els degans i directors de centre de la Universitat Politècnica de València.  
- Resolució d'1 de juliol de 2011 del rector per la qual s'apodera expressament la vicerectora d'Investigació per a la signatura digital de la Universitat Politècnica de València per a l'àmbit de relacions amb les administracions públiques, entitats i organismes públics vinculats o dependents d'aquestes.  
- Resolució de 16 de desembre de 2011 del rector de la Universitat Politècnica de València per la qual s'efectua delegació de competència i de signatura en el vicerector d'Ocupació i Acció Social.  
- Resolució de 10 de febrer de 2012 del rector de la Universitat Politècnica de València per la qual s'efectua delegació de competència i de signatura en la vicegerent en cap del Servei de Recursos Humans.  
- Resolució d'11 d'octubre de 2012 del rector per la qual s'efectua delegació de signatura en els convenis de l'àmbit d'actuació d'Alumni UPV.  
- Resolució de 30 de juny de 2011 del rector per la qual es delega la signatura dels documents de gestió que es generen a través del programa informàtic e-Sidec o qualssevol altres relatius als cursos de formació per a l'ocupació que s'imparteixen a l'Escola Politècnica Superior d'Alcoi en la directora i en el secretari de l'Escola.  
- Resolució de 25 d'abril de 2013 per la qual s'efectua delegació de signatura de la documentació relativa al Vicerectorat de Planificació i Innovació en la vicerectora d'Investigació.  
Dos. Així mateix, es revoca qualsevol altra delegació de competència o delegació de signatura que s'haja efectuat amb anterioritat a l'entrada en vigor d'aquesta resolució.  
Tres. Aquesta resolució s'ha de publicar en el Diari Oficial de la Comunitat Valenciana i entra en vigor amb efectes des del dia 31 de maig de 2013.   
  
València, 31 de maig de 2013.- El rector: Francisco José Mora Más.